Utorak, 18. 1. 2022.

1. ***Hrvatski jezik***

Slovo Đ – obrada

**Uvodni dio**

Pročitaj motivacijsku pjesmu iz početnice, 42. stranica.

Tko se svađa u pjesmi?

Zbog čega se svađaju djeca?

Svađaš li se ti katkad? S kim se najčešće svađaš? Kako se tada osjećaš? Kako rješavaš svađu?

Koje glasove čuješ u riječi svađa? Bi li znao/znala napisati tu riječ? Koje slovo još trebaš naučiti?

Danas ćeš se upoznati sa velikim i malim tiskanim slovom Đ đ.

**Glavni dio**

Pokušaj samostalno pročitati pjesmicu iz početnice.

U kojim se još riječima čuje glas đ?

TRAŽIM GLAS – imenuj sličice, rastavi riječ na slogove. Pokazuj za svaki glas jedan prst. Odredi je li glas na početku, u sredini ili na kraju riječi.

  Pogledaj kako se piše veliko i malo tiskano slovo Đ đ.

Uoči razliku u pisanju između malog i velikog slova Đ đ.
Piši slovo Đ đ po zraku i stolu.

TRAŽIM SLOVO – u početnici pronađi u riječima slovo Đ đ i odredi gdje se u riječi nalazi glas Đ đ.

Pogledaj slike, imenuj što je na slikama i odredi gdje u riječi se nalazi glas Đ đ: <https://www.e-sfera.hr/dodatni-digitalni-sadrzaji/dba07dae-db0d-4228-9866-32feb42d4f52/>

 Pogledaj kako pravilno napisati veliko i malo tiskano slovo Đ đ. <https://www.e-sfera.hr/dodatni-digitalni-sadrzaji/dba07dae-db0d-4228-9866-32feb42d4f52/>

PIŠEM SLOVA: Pogledaj kako smještamo veliko i malo tiskano slovo Đ đ u crtovlje tvoje pisanke.



Ispiši dva retka u svojoj početnici na 42. stranici. A zatim dva retka u svoju pisanku.

Pazi kako držiš olovku i ruku, budi uredan/uredna!

Pročitaj riječi i rečenice u početnici na 43. stranici.

Tko slavi rođendan? Tko je sve došao?

 Što je donio Anđelko? Jesu li se đaci pomirili? Kako ti rješavaš nesuglasice?

VJEŽBANJE

Prepiši pitanje u pisanku i odgovori punom rečenicom.

TKO SLAVI ROĐENDAN?

**Završni dio**

Promotri sliku PRIČAM u početnici na 43. stranici.

Koga prikazuje slika? Što se dogodilo?

Što misliš da je dalje bilo? Ispričaj.

Kako bi se ti osjećao/osjećala da se to tebi dogodi? Što bi učinio/učinila?

Samoprocjena

Podigni palac visoko u zrak ako si naučio/naučila pisati slovo Đ đ te si ispunio/ispunila sve zadatke koji su ti zadani.

Podigni palac u vodoravni položaj ako misliš da trebaš još vježbati pisanje.

Ako misliš da trebaš puno vježbati i da ti je bilo teško raditi, nemoj podići palac.

2. ***Matematika***

Računanje na brojevnoj crti ( ponavljamo sat od ponedjeljka )

3. ***Priroda i društvo***

**Uvodni dio**

Opiši jedan zimski odjevni predmet, neka ukućani probaju pogoditi o kojem je odjevnom predmetu riječ.

Pokretom tijela prikaži jednu zimsku aktivnost, a ukućani neka pogađaju.

**Glavni dio**

Danas ćeš istražiti što sve ljudi rade zimi, kako se odijevaju i zabavljaju

Promotri ilustraciju na 32. stranici udžbenika. Odgovori usmeno na pitanja.

Promotri slike zimskih poslova, opiši ih.

**Plan ploče**

**ZIMSKA ODJEĆA I OBUĆA**

**ČIŠĆENJE SNIJEGA**

NACRTAJ ILI PRONAĐI SLIČICU.

 NACRTAJ!

**ZIMA I LJUDI**

**ZAGRIJAVANJE DOMA**

 NACRTAJ!

 NACRTAJ ILI PRONAĐI SLIČICU.

**ZIMSKE RADOSTI**

Kakva treba biti zimska odjeća?

Kakva treba biti zimska obuća?

Što bi se moglo dogoditi kada se ne bi prikladno obuli i odjenuli?

Kako zimske vremenske prilike utječu na život ljudi?

Koje zimske igre i sportove poznaješ?

Što ti najviše voliš raditi zimi?

**Završni dio**

Zašto se djeca vesele pahuljicama, poslušaj u SLUŠAM: <https://www.e-sfera.hr/dodatni-digitalni-sadrzaji/8130c5db-a38c-4e32-b5df-ba3139a40407/>